|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 13

**din 29 ianuarie 2013**

**privind parcelarea terenului în suprafaţă de 474 m.p., situat în Municipiului Dej, Strada Victoriei, Nr. 1, înscris în C.F. Dej Nr. 53857 cu Nr. cadastral 53857 în două parcele şi concesionarea prin licitaţie publică a parcelei 2, în suprafaţă de 60 m.p. pe care este construit unui spaţiu comercial**

**Consiliul local al Municipiului Dej,** întrunit în ședința ordinară din data de 29 ianuarie 2013;

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 1.098 din 19 ianuarie 2013, al Serviciului de Urbanism şi Amenajarea Teritoriului prin care se propune aprobarea parcelarii terenului situat în Municipiului Dej, Strada Victoriei, Nr. 1, înscris în C.F. Dej Nr. 53857 (provenită din conversia de pe hârtie a C.F. Nr. 4338 DEJ) cu Nr. cadastral 53857 în suprafaţă totală de 474 m.p., în două parcele şi concesionarea prin licitaţie publică a parcelei 2, în suprafaţă de 60 m.p. pe care este edificat un Spaţiu comercial precum şi a Caietului de sarcini (Anexa Nr. 1), a Instrucţiunilor pentru ofertanţi, precum şi constituirea comisiei de licitație şi a comisiei de soluţionare a contestaţiilor, proiect avizat favorabil în ședința de lucru a comisiei de urbanism și a comisiei economice din data de 28 ianuarie 2013.

În temeiul prevederilor Ordonanței de Urgență a Guvernului Nr. 54/28 iunie 2006 şi Hotărârea Guvernului Nr. 168/14 februarie 2007 și `art. 36`, alin. (2), lit. c), alin. (5), lit. a), `art. 45`, alin. (3) şi `art. 123`, alin. (1) şi alin. (2) din Legea Nr. 215/2001 privind administraţia publică locală, republicată, cu modificările și completările ulterioare,

**H O T Ă R Ă Ş T E:**

 **Art. 1.** – **Aprobă** parcelarea terenului înscris în C.F. Dej Nr. 53857 (provenită din conversia de pe hârtie a C.F. Nr. 4338 DEJ) cu Nr. cadastral 53857 în suprafaţă totală de 474 m.p., proprietar Oraşul Dej, conform Documentaţiei cadastrale întocmită de topograf autorizat GHERGHIŞAN CRISTIAN, astfel:

* parcela 1, în suprafaţă de 414 m.p., având categoria de folosinţă „Curţi construcţii”, proprietar Oraşul Dej
* parcela 2, în suprafaţă de 60 m.p., având categoria de folosinţă „Curţi construcţii”, proprietar Oraşul Dej

**Art. 2**. **Aprobă** concesionarea prin licitaţie publică a parcelei 2, în suprafaţă de 60 mp, situată în în Municipiului Dej, Strada Victoriei, Nr. 1,

**Art. 3.** **Aprobă** preţul de pornire al licitaţiei pentru terenul în suprafaţă de 60 m.p., în valoare de 1077 lei/an.

**Art. 4.** Durata concesiunii este de 10 ani.

**Art. 5.** **Aprobă** Caietul de sarcini (Anexa Nr. 1), Instrucţiunile pentru ofertanţi, care fac parte integrantă din prezenta Hotărâre.

**Art. 6. Aprobă** constituirea Comisiei de evaluare a ofertelor pentru organizarea şi desfăşurarea licitaţiei în următoarea componenţă:

* preşedinte – ing. Zegrean Calin – director tehnic
* membru – ing. Gherman Alexandru – şef Serviciu Tehnic
* membru – ing. Gavrea Gabriela – şef S.U.A.T.
* membru – jr. Pop Cristina – şef Compartiment juridic
* membru – ec. Cuzdriorean Gabriela – şef Serviciul Buget-Contabilitate
* membru – ec. Bote Anamaria – şef administraţie - A.F.P. Dej
* secretar – ing. Balint Oana – inspector S.U.A.T.

Membri supleanţi:

* membru – ing. Beşa Dana – consilier S.U.A.T.
* membru – ec. Giurgiu Lidia – şef administraţie adjunct - A.F.P. Dej
* membru – ec. Şerban Mihaela – inspector Serviciul Buget-Contabilitate
* membru – jr. Iosip Horatiu – Compartiment juridic
* membru – ing. Cristurean Camelia – consilier Serviciu Tehnic

**Art. 7. Aprobă** constituirea Comisiei de soluţionare a contestaţiilor licitaţiei publice în următoarea componenţă:

* preşedinte – Covaciu Andron – Secretarul Municipiului Dej
* membru – jr. Iosip Horaţiu - Compartiment juridic
* membru – ec. Şandor Vasile - Serviciul Buget-Contabilitate

**Art. 8.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului, Biroul Patrimoniu şi Serviciul Taxe şi impozite din cadrul Primăriei Municipiului Dej.

**Preşedinte de şedinţă,**

**Bonta Dan Silviu**

**Nr. consilieri în funcţie - 19**

 **Nr. consilieri prezenţi - 18**

**Nr. voturi pentru - 16**

 **Nr. voturi împotrivă -**

 **Abţineri - 2**  **Contrasemnează**

 **Secretar, Covaciu Andron**